Diari Oficial de la Generalitat Valenciana


Sumari del DOGV 6040, del 22-06-2009 (2009/7215)

Informació pública de la suspensió de llicències d'edificació consistents en habitatge unifamiliar aïllat en el sòl no urbanitzable d'Orba.
-------------------------------------------------------------------------------------------------------------------------------------------

### Dades del document

Número de DOGV
:   6040

Data del DOGV
:   22-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7215


Data del document
:   12-06-2009

Organisme emissor
:   Ajuntament d'Orba

Tipus de document
:   Informació Pública

Descriptors 

:   * Orba
    * pla d'urbanisme
    * administració local

Informació pública de la suspensió de llicències d'edificació consistents en habitatge unifamiliar aïllat en el sòl no urbanitzable d'Orba. [2009/7215]  
L'Ajuntament d'Orba, en sessió extraordinària i urgent de l'Ajuntament en ple, celebrada el dia 12 de juny de 2009, va adoptar l'acord que a continuació es transcriu de forma literal.   
«Vist que esta corporació ha iniciat els tràmits legalment establits, per a l'elaboració del Pla General d'Ordenació Urbana del municipi d'Orba, i atés que:   
Primer. Vist que en data 13 d'octubre de 2008, la Comissió Especial del Pla General d'Ordenació Urbana del Municipi d'Orba va acordar remetre el document consultiu del concert previ del Pla General d'Ordenació Urbana a la Conselleria del Medi Ambient, Aigua, Urbanisme i Habitatge, i va sol·licitar el document de referència.  
A fi d'assegurar que la realització dels treballs per a la redacció del Pla General d'Ordenació Urbana, es puga portar a terme sense que es vegen compromesos o afectats per actuacions que desvirtuen este objectiu fonamental o pogueren resultar incompatibles amb les directrius futures del planejament en execució i ocasionar lesions irreversibles en els valors urbanístics i paisatgístics que es pretenen protegir, es fa necessària la suspensió cautelar de l'atorgament de llicències d'execució d'obres d'edificació consistents en habitatge unifamiliar aïllat en sòl no urbanitzable.  
En conseqüència, es proposa la suspensió de la tramitació i atorgament de llicències d'edificació consistents en habitatge unifamiliar aïllat en sòl no urbanitzable compreses en tot el terme municipal.  
Segon. A l'empara del que establix l'article 101 de la Llei 16/2005, de 30 de desembre, de la Generalitat, Urbanística Valenciana, "Els òrgans administratius competents per a sotmetre a informació pública plans i programes, encara abans de convocar esta, podran acordar la suspensió de la tramitació i de l'atorgament de llicències d'activitat, de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística.  
Els actes administratius pels quals es decrete la suspensió de llicències, per a produir efecte, hauran de ser publicats en el Diari Oficial de la Comunitat Valenciana."  
La suspensió de llicències tindrà un termini màxim d'un any, llevat que en eixe període s'haguera convocat la informació pública del Pla General, en este cas es prorrogarà fins a un màxim de dos anys des de l'acord de suspensió, per a aquelles àrees a què afecten noves determinacions de planejament que suposen modificació de l'ordenació urbanística.  
A l'empara del que establix l'article 22.1.c de la Llei 7/1985, de 2 d'abril, Reguladora de les Bases de Règim Local.   
En base a l'anteriorment exposat, s'acorda:  
Primer. A fi de facilitar l'estudi o la reforma de l'ordenació urbanística actualment existent al municipi i evitar la consolidació de situacions contràries a la protecció del patrimoni paisatgístic del municipi d'Orba, és procedent acordar la suspensió de llicències d'edificació consistents en habitatge unifamiliar aïllat en el sòl no urbanitzable del municipi d'Orba.  
Esta suspensió té l'abast per a la tramitació i l'atorgament de llicències d'edificació consistents en habitatge unifamiliar aïllat en el sòl no urbanitzable del municipi d'Orba.   
Segon. Publicar el present acord en el Diari Oficial de la Comunitat Valenciana.  
Tercer. Facultar l'alcalde president per a subscriure tots els documents que siguen necessaris que per a portar a efecte el que s'ha aprovat.   
Orba, 12 de juny de 2009.- L'alcalde president: Francisco Villar Agud.